open-index/open-wikipedia-markdown huggingface dataset:
इन्स्टाग्राम

**इन्स्टाग्राम** हे ऑनलाईन आपण त्याने आपल्या मोबाईल मार्फत फोटो शेअर करण्याचे एक ॲप आहे. मेटा प्लॅटफॉर्म्स कंपनी ( पूर्वीची फेसबुक ) या ॲपची मालक आहे. केविन शिस्ट्रोम आणि मॅक क्रीगर यांनी ऑक्टोबर २०१० साली याची निर्मिती केली होती. एप्रिल २०१२ मध्ये या ॲपच्या वापरकर्त्यांची संख्या १० कोटी होती आणि डिसेंबेर २०१४ ती संख्या ३० कोटी झाली. हे ॲप अँड्रॉइड, आयफोन, आयपॅड, नोकिया या ऑपरेटिंग सिस्टिमवर चालते. याला एप्रिल २०१२ फेसबुक कंपनीने १ अब्ज अमेरिकन डॉलरला विकत घेतले.

## इन्स्टाग्राम टीव्ही (आयजीटीव्ही) 
आयजीटीव्ही हे एक स्वतंत्र ॲप असुन यात स्मार्टफोन युजर ज्या पद्धतीनं संपूर्ण  स्क्रीन आणि उभा (व्हर्टिकली) व्हिडिओ पाहू शकतात, **इन्स्टाग्राम** टीव्ही (आयजीटीव्ही) या सेवेमुळे आता इन्स्टाग्रामवर एक तासाचा व्हिडिओ अपलोड करता येऊ शकणार आहे. सामान्य व्यक्ती यात १५ सेकंद ते १० मिनिट आणि ६५० साईज एम बी पर्यंतचा व्हिडीओ अपलोड करू शकतात तर प्रसिद्ध आणि व्हेरीफाईड व्यक्ती ६० मिनिट आणि ५.४ जी बी साईज पर्यंतचा व्हिडीओ यात अपलोड करू शकतात.

याॲपचा वापर अँड्रॉइड आणि आयओएस मोबाईल वापरकर्ते करू शकतील.

इन्स्टाग्रामचा उदय 6 ऑक्टोबर 2010 साली केविन सिस्ट्रोम (Kevin Systrom) व माईक क्रिगर (mike krieger) यांनी लावला. Instagramचा उदय झाल्या नंतर लगेच 2 वर्षात फेसबूक या जगातील सगळ्यात मोठ्या सोशल मीडिया साईट ने 2012 साली Instagramला 1 बिलियन डॉलरला विकत घेतले होते.

इन्स्टाग्राम वर मोठ्या प्रमाणावर मिम्स, स्टेट्स साठीचे व्हिडिओ मोटेवैशनल फोटोस असतात. परंतु Instagram हे फोटो आणि व्हिडिओ डाउनलोड करण्याची अनुमति देत नाही. परंतु गूगल प्ले स्टोर वर असे काही ॲप्लिकेशन उपलब्ध आहेत की, त्यांच्या मदतीने आपण हे फोटो आणि विडियो आपल्या फोन मध्ये घेऊ शकतो आणि ते दुसऱ्या ठिकाणी वापरू पण शकतो.

## संदर्भ आणि नोंदी 
## बाह्य दुवे
* 
* Company headquarters page on Facebook's official website
* "#Nofilter" podcast with the founders of Instagram (May 30, 2013)

वर्ग:सोशल नेटवर्किंग संकेतस्थळे
वर्ग:संदर्भांचे इंग्रजी-मराठी भाषांतर हवे
वर्ग:मेटा प्लॅटफॉर्म्स
कोरोझाल टाउन

**कोरोझाल टाउन** बेलीझच्या कोरोझाल जिल्ह्यातील शहर व प्रशासकीय केन्द्र आहे. २०१० च्या जनगणनेनुसार येथील लोकसंख्या ९,८७१ इतकी होती. येथील बहुसंख्य वस्ती एकोणिसाव्या शतकाच्या उत्तरार्धात झालेल्या युकातान संघर्षातील निर्वासितांचे वंशज आहेत. १९५५ साली आलेल्या हरिकेन जॅनेटने या शहराचे अतोनात नुकसान केले होते. कोरोझाल टाउनची त्यानंतर मोठ्या प्रमाणात पुनर्बांधणी करण्यात आली आहे.

हे शहर प्राचीन माया संस्कृतीतील शहरावर बांधले गेले आहे. पूर्वी *चेतुमाल* नावाने ओळखले जाणारे शहर हेच असावे असा अंदाज आहे. आता चेतुमाल नावाचे वेगळेच शहर मेक्सिकोमध्ये आहे.

वर्ग:बेलीझमधील शहरे
वर्ग:कोरोझाल जिल्हा
अपर्णा सेन

**अपर्णा सेन** या एक बंगाली-हिंदी चित्रपट अभिनेत्री, दिग्दर्शक आणि पटकथालेखक आहेत. १९६१मधील तीन कन्या हा त्यांचा पहिला चित्रपट होता. हा चित्रपट सत्यजित राय यांनी बनवला होता. ३६ चौरंगी लेन आणि मिस्टर मिस्टर अँड मिसेस अय्यर या त्यांच्या चित्रपटांच्या दिग्दर्शनाला त्यांना राष्ट्रीय चित्रपट पुरस्कार-स्वर्ण कमळ पुरस्कार मिळले.

## पुरस्कार
* स्वर्ण कमळ पुरस्कार
* पुणे आंतरराष्ट्रीय चित्रपट महोत्सवातील (पिफमधील) पुरस्कार सोहळ्यात जीवनगौरव पुरस्कार. (२०१७)

वर्ग:चित्रपट दिग्दर्शक
व्यापार चक्र

**व्यापार चक्र** हा अर्थव्यवस्थेतील चढउतारीचा एक परिणाम आहे. काही वेळा किमतीत वाढ होत असताना उत्पादनातही वाढ होत असते. कामगारांची मागणी वाढत असते, आर्थिक उत्पादन वाढत असते व सर्वत्र उत्साहाचे वातावरण निर्माण होत असते. यालाच तेजीची अवस्था असे म्हणतात. याउलट वस्तुच्या किमती कमी होतात, उत्पादन घटते, नफा घटतो व उत्पादन घटल्यामुळे कामगारांची बेकारी निर्माण होते या परिस्थितीला मंदी असे म्हणतात, अर्थव्यवस्थेत तेजी नंतर मंदी आणि मंदीनंतर तेजी असा क्रम चालु राहतो. यालाच तेजी मंदी चक्र किंवा व्यापार चक्र असे म्हणतात.

## व्यापारचक्राचा मागोवा
व्यापारचक्र ही अल्पकालावधीची व दिर्घकालावधीची असतात. व्यापार चक्रांचा शास्त्रशुद्ध अभ्यास प्रथमतः क्लेमेंद व जुगलर यांनी केला, त्यानंतर निचेल हॉट्रे हायेक रॉबर्टसन, शुम्पिटर, केन्स इत्यादींनी व्यापार चक्राचे सिद्धांत मांडले. अर्थव्यवस्थेत असलेल्या गतिमान शक्ति वेगवेगळ्या प्रकारचे आर्थिक चढउतार किंवा स्थित्यंतरे निर्माण करतात. त्यांच्या ठळक वैशिष्ट्यांनुसार त्यांचे दीर्घकालीन प्रवृत्ती, हंगामी चढउतार, चक्रीय चढउतार आणि यादृच्छिक चढ-उतार असे एकूण चार प्रकारात वर्गीकरण केले जाते. यातील चक्रीय चढ-उतारांना व्यापार चक्रे असे म्हणतात. ते अर्थव्यवस्थेच्या कार्यपद्धतीत अनेक अडथळे निमार्ण करतात. त्यामुळे व्यापार चक्रांच्या अभ्यासास अधिक महत्व आहे.

## व्यापार चक्राचे सिद्धांत
### लॉर्ड केन्सचा व्यापार चक्राचा सिद्धांत
लॉर्ड केन्स यांनी व्यापार चक्राचा सिद्धांत याआधी असा कोठेही मांडलेला नाही. केन्स यांनी रोजगारीच्या अनुषंगाने जे विचार मांडले आहेत, त्यावरून त्यांचे व्यापार चक्राविषयीचा दृष्टिकोन कळून येतो. काहीजण यालाच केन्सचा 'बचत गुंतवणुक सिद्धांत' असेही म्हणतात. त्यांच्यामते, “व्यापार चक्र म्हणजे वाढत्या किंमती व अल्प बेकारीचे प्रमाण वैशिष्टये असलेली उत्तम व्यापाराच्या स्थितीचे स्थित्यंतर घटत्या किंमती व उच्च बेकारीचे प्रमाण वैशिष्टय असलेल्या वाईट व्यापार स्थितीत होणे होय. "
### शुंपीटरचा व्यापार चक्राचा सिद्धांत 
जोसफ ए. पीटर यांनी आपल्या "Business Guide" या ग्रंथात व्यापार चक्राविषयी नवोन्मेष सिद्धांत मांडला. हा सिद्धांत नवप्रर्वतन सिद्धांत म्हणूनही ओळखला जातो. शुंपीटर यांच्यामते, औद्योगिक व व्यापारी क्षेत्रातील नाविन्याचा अवलंब केल्यामुळे चक्रीय बदल घडून येतात भांडवलशाही अर्थव्यवस्थेत सतत विकास होत असतो. हा विकासाचा मार्ग सरल नसुन तो अनेक धक्क्यांनी भरलेला असतो. संयोजक घटकांना एकत्र आणण्याचे कार्य करत नसून उत्पादनात नाविन्यता आणण्याचे कार्य करतो. यालाच नवप्रवर्तन असे म्हणतात. नवीन शोध लावले जाऊन त्यांचा उपयोग व्यापार क्षेत्रात केल्याने अर्थव्यवस्थेत चक्रीय चढ-उतार होतात.

## संदर्भ आणि नोंदी 
वर्ग:अर्थव्यवस्था
वर्ग:लाल दुवे असणारे लेख
चांगदेव खैरमोडे

**चांगदेव भवानराव खैरमोडे** (१५ जुलै, इ.स. १९०४ ते  १८ नोव्हेंबर, इ.स. १९७१ ) हे मराठी चरित्रकार, लेखक, अनुवादक आणि कवी होते. डॉ. बाबासाहेब आंबेडकर यांच्या सानिध्यात राहुन त्यांचा आयुष्य क्रम, जीवन चरित्र आणि लेखनाची सविस्तर नोंद ठेवून 'डॉ. भीमराव रामजी आंबेडकर' या नावाने १२ चरित्रखंड प्रकाशित चरित्र लेखनासाठी विशेष परिचीत होते.

## व्यक्तिगत जीवन
१५ जुलै, इ.स. १९०४ रोजी पाचवड (तालुका खटाव) जिल्हा सातारा येथे त्यांचा जन्म झाला. साताऱ्याची न्यू इंग्लिश स्कूल आणि मुंबईची एलफिस्टन हायस्कूल येथून त्यांनी त्यांचे शालेय शिक्षण पार पाडले. कलाशाखेतून त्यांनी पदवी प्राप्त करून मुंबई येथे तत्कालीन ब्रिटिश सचिवालयात ते नौकरीस होते. द्वारकाबाई चांगदेव खैरमोडे (गायकवाड) त्यांच्या पत्नी होत्या.

## 'डॉ. भीमराव रामजी आंबेडकर चरित्र' लेखन
चांगदेव खैरमोडे यांनी लिहीलेल्या चरित्राचा पहिला खंड १९५२ साली बाबासाहेबांच्या हयातीतच प्रकाशीत झाला. चार खंड १९७१ च्या आधी चांगदेव खैरमोडे यांच्या हयातीत प्रकाशित झाले तर उर्वरीत दहा खंडांचे प्रकाशन त्यांच्या पत्नी द्वारकाबाई चांगदेव खैरमोडे (गायकवाड) यांनी चांगदेव खैरमोडे यांच्या पश्चात प्रकाशित केले.

## इतर लेखन
चांगदेव भवानराव खैरमोडे यांनी त्यांच्या शालेय जीवनात शार्दूल विक्रडीत वृत्तात  खादीचे महत्त्व सांगणारी १२ कडव्यांची रचना केली. या कवितेसाठी नारायण कृष्णाजी आठल्ये 'केरळ कोकिळा'चे त्या वेळचे संपादक नारायण कृष्णाजी आठल्ये यांच्या हस्ते पहिल्या क्रमांकाचे पारितोषिक मिळाले होते. 

'पाटील प्रताप' (१९२८) आणि 'अमृतनाक' (१९२९) ही दोन सामाजिक खंडकाव्यं त्यांनी लिहिली. नंतरच्या काळात समाजप्रबोधन, अस्पृश्यतानिवारण, हिंदू धर्म, हिंदू समाज अशा विविध विषयांवरचे त्यांचे वैचारिक लेख महाराष्ट्रातल्या विविध नियतकालिकांतून प्रसिद्ध झाले. 'शूद्र पूर्वी कोण होते?'(१९५१), 'हिंदू स्त्रियांची उन्नती व अवनती' (१९६१), 'घटनेवरील तीन भाषणे' हे लेखन त्यांनी केले.
## आंबेडकरांवरील मालिका
डॉ. बाबासाहेब आंबेडकर: महामानवाची गौरवगाथा (२०१९ पासून) स्टार प्रवाह दुरचित्रवाहिनीवर प्रक्षेपित होणारी मराठी मालिका खैरमोडे यांच्या "डॉ. भीमराव रामजी आंबेडकर" या चरित्रग्रंथाच्या भाग १ ते १२ वर आधारित आहे.

## संदर्भ
वर्ग:इ.स. १९०४ मधील जन्म
वर्ग:मराठी लेखक
वर्ग:इ.स. १९७१ मधील मृत्यू
वर्ग:आंबेडकरवादी
तुंगा नदी

**तुंगा** नदी (कन्नड: ತುಂಗ ನದಿ) ही दक्षिण भारतातील कर्नाटक राज्यातील एक नदी आहे. या नदीचा उगम पश्चिम घाटात *वराह पर्वत* नावाच्या टेकडीवर गंगामूळ गावाजवळ होतो. पुढे ही नदी कर्नाटकच्या चिकमगळूर आणि शिमोगा या जिल्ह्यांतून वाहते आणि कूडली या गावी भद्रा नदीला जाऊन मिळते. त्यापुढे या नदीला तुंगभद्रा नदी म्हणले जाते जी कृष्णा नदीची उपनदी आहे. गजनूर गावाजवळ या नदीवर धरण बांधण्यात आले आहे.

वर्ग:कर्नाटकमधील नद्या
गुप्त चलन

**गुप्त चलन** हे एक संगणकीय चलन आहे. देवाणघेवाणीचे साधन म्हणून या चलनाची सुरुवात २००९ साली झाली.

वर्ग:चलने
मृदगंध

**मृद्गंध** इंदिरा संत यांचा लेखसंग्रह आहे. यात संत यांनी बालपणी अनुभवलेल्या काही प्रसंगांची वर्णने आहेत. इंदिरा संत बालपणी आजोळी वास्तव्यास असल्याने त्या गावच्या घराविषयी, तेथील माणसांविषयी, निसर्गाविषयीचे उल्लेख अनेकदा या लेखांमध्ये सापडतात. त्यांच्या शालेय जीवनातील आठवणी त्यांनी गमतीदार शैलीत मांडल्या आहेत.

वर्ग:मराठी साहित्य
फळा

**फळा** हे शिक्षण व्यवहाराचं मुख्य साधन आहे. फळ्यावर पांढऱ्या तसेच वेगळ्या रंगाच्या खडूने लिहितात. पाढे व गणित सोडवण्यासाठी फळाचा उपयोग होतो. 

वर्ग:शिक्षणासाठी लागणारी साधने
वर्ग:लेखन माध्यमे
शाळेचा अविभाज्य घटक आहे.
भोगी

**भोगी** हा सण मकर संक्रांतीच्या आदल्या दिवशी साजरा करतात. हा सण मार्गशीर्ष महिन्यात येतो. ग्रेगोरियन कॅलेंडरनुसार, हे सहसा १३ जानेवारी रोजी साजरे केले जाते. हा सण तमिळनाडू, आंध्र प्रदेश, तेलंगणा, कर्नाटक आणि महाराष्ट्रात मोठ्या प्रमाणावर साजरा केला जातो.
भोगी आणि मकरसंक्रांत हे कृषीशी संबंधित सण आहेत.  

## स्वरूप
भोगी हा उपभोगाचा सण होय असे मानले जाते. या दिवशी स्त्रिया अभ्यंगस्नान करतात. तमिळनाडूमध्ये संक्रांतीच्या आधी तीन दिवस पोंगल नावाचा उत्सव साजरा करतात. त्यातल्या पहिल्या दिवसाला ‘भोगी पोंगल’ असे म्हणतात. या दिवशी उपभोगाचे आणि आनंदाचे  प्रतीक असलेल्या देवराज इंद्राची पूजा केली जाते.

भोगी वर, लोक जुन्या आणि दुर्लक्षित गोष्टी टाकून देतात आणि नवीन गोष्टींवर लक्ष केंद्रित करतात ज्यामुळे बदल किंवा परिवर्तन होते. पहाटेच्या वेळी, लोक लाकूड, इतर घन-इंधन आणि घरातील लाकडी फर्निचरसह शेकोटी पेटवतात जे यापुढे उपयुक्त नाहीत. हे वर्षाच्या खात्यांची समाप्ती आणि दुसऱ्या दिवशी कापणीच्या पहिल्या दिवशी नवीन खात्यांची सुरुवात दर्शवते.

## आहार 
यावेळेस मटार, गाजर, वांगी, तीळ आदी पीक विपुल प्रमाणात तयार होते.  त्यामुळे या कालखंडात  मिळणाऱ्या सर्व भाज्या एकत्र करून, त्यात तिळाचे कूट घालून भाजी तयार करतात. तीळ लावून बाजरीची भाकरी करतात. ती लोण्यासह खातात. विशेषत्वाने, मुगाच्या डाळीची खिचडीही या दिवशी  केली जाते.

## आहारातील महत्त्व
बाजरी आणि तीळ हे दोन्ही उष्ण गुणधर्माचे पदार्थ आहेत. थंडीच्या काळात शरीराला उष्णता मिळवून देण्यासाठी भोगीच्या दिवशी या पदार्थांचा जेवणात विशेष समावेश केला जातो.

## हे सुद्धा पहा 
* पोंगल
* मकरसंक्रांत
* ऋषीची भाजी

## चित्रदालन

चित्र:भोगीचा नैवेद्य (1).jpg|भोगी 
File:Cpongal.jpg|पोंगल

## संदर्भ
वर्ग:महाराष्ट्रातील सण आणि उत्सव
वर्ग:कृषी संस्कृती
वर्ग:हिंदू धर्मातील सण आणि उत्सव
बतावणी

**बतावणी** हा तमाशामधील एक उपप्रकार आहे. यात काल्पनिक किंवा अतिशयोक्तिपूर्ण गप्पा मारल्या जातात. अनेकदा थापा मारताना उत्स्फूर्त विनोदही केले जातात. बतावणी पाहणाऱ्याला हा प्रकार मनोरंजन नसून खरा वाटतो. गण-गवळणीनंतर बतावणी सादर होते.

## बतावणीविषयक पुस्तके
* बतावणी/लोकनाट्य (आर.डी. सोनार)
* बतावणी एक लोककला (आर. पी. गाडेकर )

वर्ग:महाराष्ट्रातील लोककला
गाझियान्तेप

**गाझियान्तेप** (तुर्की: Gaziantep) हे तुर्कस्तान देशाच्या अनातोलिया भागातील एक प्रमुख शहर आहे. गाझियान्तेप प्रांताच्या राजधानीचे ठिकाण असलेले गाझियान्तेप तुर्कस्तानमधील सहाव्या क्रमांकाचे मोठे शहर आहे. गाझियान्तेप तुर्कस्तानच्या दक्षिण भागात तुर्कस्तान-सीरिया सीमेजवळ वसले असून ते अदनाच्या १८५ किमी पूर्वेस तर सीरियामधील अलेप्पोच्या ९७ किमी उत्तरेस स्थित आहे. २०१५ साली येथील लोकसंख्या सुमारे १५.५६ लाख होती.

गाझियान्तेप जगातील सर्वात प्राचीन शहरांपैकी एक आहे.

## बाह्य दुवे
*गाझियान्तेप महापालिका

## संदर्भ 
वर्ग:तुर्कस्तानमधील शहरे
ग्रामीण साहित्य

ग्रामीण साहित्याने मराठी साहित्यात सध्या वेगळे वळण घेतलेले दिसून येते. यामध्ये आपल्याला प्रकर्षाने असे जाणवते कि, ग्रामीण साहित्यामध्ये ग्रामीण भागातील अनेक प्रश्न आणि  समस्या  पुढे आणल्या जात आहेत. त्याचे माध्यम म्हणून कथा, कादंबऱ्या, कविता अश्या काही साहित्य प्रकारांचा वापर केला जातो, असे दिसून येते. या साहित्यप्रकाराच्या माध्यमातून हे प्रश्न पुढे आणले जातात. किंवा ती साहित्यकृती त्यासाठी जबाबदार ठरते आणि त्याचबरोबर त्या लेखकाचा संघर्ष जर त्या बदलाच्या दृष्टीने असेल तर ते अधिक पुढे येऊन त्यातून जे अन्याय किंवा समस्या पुढे येतात त्यावर काम करणारे आपल्याला काही प्रमाणात दिसून येतात, यामध्ये उदाहरण बघायचे झाल्यास आनंद यादवांची " गोतावळा " ही कादंबरी घेऊ शकतो तंत्रज्ञानाचा शेतीवर झालेला परिणाम गोतावळा या कादंबरीमध्ये आनंद यादव यांनी शेतीवर   जिवापाड   प्रेम करणाऱ्या   नारबा या  सालदाराचे    शेतकरी मन आणि  जीवन यांत्रिकीकरणामुळे कसे प्रभावित होते हे प्रकर्षाने मांडले आहेत. पण  त्यांचे कांदबरिचा स्वर व्यवस्था विश्लेषणात्मक नसुन पात्रकेंद्रित आहे.  सन १९८५ नंतरचे  ग्रामिण कादंबरितिल हाल्याहाल्या दुधु दे  या कादंबरींतून सहकाराचे दुटप्पी धोरण स्पष्ट झाले आहे . पांगिरा या विश्वास पाटलांच्या कादंबरींतून  ऊस या नगदि पिकाच्या  लोभातुन गावावर कसे पाणिसंकट येते, याचे समुहचित्रण आहे.  झाडाझडती या कादंबरींतून हे जलसंकट राजकिय स्वरूपातुन कसे धरणग्रस्तांच्या आयुष्याचि राखरांगोळी करते याचे प्रभावि चित्रण करते. तहान कादंबरी गावाच्या पिण्याच्या पाण्याचि  आणि चंगळवादाच्या  हव्यासाचि गावकेंद्रित जग साकार करते. तर बारोमास कादंबरी शेतकऱ्यांच्या दुःखमय जगण्याभोवति वेढुन राहते.  
हेच शेतकऱ्यांचे प्रश्न अतिशय भावनात्मक आणि संघर्षांच्या पातळीवर , कैलास दौड यांच्या कापूसकाळ कादंबरीतून पुढे येतात.
कापूस पिकाच्या निमित्ताने शेतकऱ्यांचे जगणे या कादंबरीतून फारच प्रभावीपणाने व्यक्त झालेले आहे. मराठीतील अगदी मोजक्या कादंबऱ्या मध्ये कापूसकाळचा समावेश होतो. मुंबई विद्यापीठाच्या अभ्यासक्रमात देखील कापूसकाळचा समावेश झाला होता.
"तुडवण" ही त्यांची कादंबरी शिक्षित ग्रामीण तरुणांचे जगणे मांडते.



* ग्रामीण कांदंबरी
*

मराठीतील समस्या प्रधान ग्रामीण कांदंबरी चिकित्सक अभ्यास (इ. स. १९९०-२००५) या कालखंडातील निवडक कांदंबरीचा अभ्यास.

वर्ग:मराठी साहित्य
वर्ग:१० जानेवारी २०१८ कार्यशाळा
ठाणे मध्यवर्ती तुरुंग

ठाणे शहरातील मध्यवर्ती तुरुंग ही एक ऐतिहासिक वास्तू आहे.  ठाणे शहरातील ज्या मध्यवर्ती भागात तुरुंग आहे तो पूर्वी किल्ला होता. तो पोर्तुगीजांनी १७३० मध्ये बांधला. २८ डिसेंबर १७४४ रोजी ब्रिटिशांनी हा किल्ला ताब्यात घेतला. तसेच त्याचे रूपांतर तुरुंगात केले. ठाण्याच्या या जेलमध्ये कैदी ठेवण्याची क्षमता १ हजार १०५ एवढी असताना प्रत्यक्षात दुपटीहून अधिक कैदी येथे असतात.

## स्वातंत्र्यलढ्यातील योगदान
भारतीय स्वातंत्र्यलढ्याच्या काळात या किल्ल्यामध्ये अनेकांना ठेवण्यात आले होते. त्यात आद्य क्रांतिकारक वासुदेव बळवंत फडके, स्वातंत्र्यवीर सावरकर, दत्ताजी ताम्हणे, साने गुरुजी आदींचा समावेश आहे. चापेकर बंधू, महादेव विनायक रानडे, राघोजी भांगरे जॅक्सनचा वध केलेले अनंत लक्ष्मण कान्हेरे यांना याच तुरुंगात फाशीची शिक्षा देण्यात आली. तुरुंगाचे स्वातंत्र्यलढ्यातील योगदान व स्वातंत्र्यसैनिकांचे बलिदान लक्षात घेऊन, या तुरुंगात दरवर्षी १७ एप्रिल हा दिवस हुतात्मा दिन म्हणून आवर्जून पाळण्यात येतो.

## कैदी करत असलेली कामे
तुरुंगातील कैद्यांना सुतारकाम, विणकाम, कलात्मक वस्तू बनविणे, बेकरी, लॉण्ड्री आदी कामे सांगण्यात येतात. त्याचा मोबदलाही त्यांना मिळतो. कुशल, अकुशल व मेहनतीची कामे अशा तीन प्रकारांत श्रमाची विभागणी केली असून कैद्यांनी बनविलेल्या विविध वस्तू विकण्यासाठी जेलजवळच शोरूमही बनविण्यात आले आहे. 

## खुल्या कारागृहाचा दर्जा
ठाणे तुरुंगाच्या एकूण क्षेत्रफळापैकी ४.२६ एकरचे क्षेत्र खुल्या कारागृहासाठी वापरले जाणार आहे. तसे झाल्यास, काही कैद्यांकडून शेतीही करून घेण्यात येईल.

वर्ग:सरकारी आस्थापना
वर्ग:ठाणे
टिकली

**टिकली** हा एक सौंदर्यालंकार आहे. हा अलंकार स्त्रिया आपल्या कपाळावर लावतात . टिकल्या अनेक आकाराच्या असतात. गोल,अंडाकार,चंद्रकोर या आकाराच्या असतात, त्याचप्रमाणे टिकल्या अनेक रंगाच्या असतात. कुंकू हे हिंदू स्त्रिया वापरत असलेला सौभाग्यालंकार आहे. सहसा विवाहित स्त्रिया कुंकू कपाळावर लावतात.
## इतिहास
कथासरित्सागात वासवदत्ता व पद्मावती यांच्या कथेत टिकलीचा उल्लेख आहे.प्रसाधनासाठी झाडाच्या पानाचाही टीकल्या म्हणून उपयोग करीत असल्याचा उल्लेख आढळतात.
**यस्यामुपवनवीत्या तमालपत्राणि युवतिवदने च**
अर्थ – (वाराणसीतल्या) उपवनमार्गावरील तमालवृक्षांवर व  युवतीच्या मुखांवर तमालपत्रे सोबत असत.
टिकली  लावण्याची पद्धत मुखत्वे उत्तर प्रदेश,राजस्थान व मारवाड या भागात आहे.दक्षिणेत टिकली फारशी प्रचारात नाही. कुमारी व सौभाग्यवती यांचाच हा अलंकार आहे.जबलपूर,बेतुल,रायपूर आणि सागर या जिल्ह्यातील  लाखेरा आणि पटला जातीचे लोक टिकल्या तयार करण्याचा व्यवसाय करतात.

## स्वरूप
टीका (तिलक) या शब्दावरून हा लघुत्यदर्शक शब्द बनला आहे.टिकली गोल असते. क्वचितच ती ताराकृती,स्वस्तिकाकृती व अर्धचंद्राकृती अशीही करतात.तिचा खालचा भाग गुलालाचा किवा कुंकवाचा असतो.आणि वरचा भाग भिंगाचा किवा अभ्रकाचा असतो.
## संदर्भ
वर्ग:दागिने
द्वारकाबाई चांगदेव खैरमोडे

'''''' या मराठी चरित्रकार, अनुवादक आणि संपादक होत्या. चांगदेव भवानराव खैरमोडे यांनी लिहिलेल्या अप्रकाशित खंडांचे संपादन आणि इंग्रजी चरित्राचा मराठी स्वैर अनुवाद  द्वारकाबाई चांगदेव खैरमोडे यांनी केला.

वर्ग:मराठी लेखिका
वर्ग:स्त्री चरित्रलेख
वैशाखी

**वैशाखी** किंवा **बैसाखी** भारतातील पंजाब येथील साजरा करणारा एक रब्बी हंगामाचा सण आहे. हा सण १३ किंवा १४ एप्रिलला साजरा केला जातो.वैशाखी किंवा बैसाखी हा शीख आणि हिंदू संप्रदायाचा ऐतिहासिक आणि धार्मिक सण आहे. या दिवशी शीख संप्रदायाचे नवीन वर्षही सुरू होते. इ.स. १६९९ मध्ये गुरू गोविंद सिंह यांच्या नेतृत्वाखाली स्थापन झालेल्या खालसा पंथाचा हा स्थापना दिवस म्हणूनही ओळखला जातो. हिंदू धर्मात तसेच शीख धर्मात वसंत ऋतूतील कापणीच्या हंगामाचा दिवस म्हणूनही या दिवसाचे महत्त्व आहे. हिंदूंमध्ये वैशाखीला सौर कालगणनेनुसार नव्या वर्षाचा  पहिला दिवस मानला जातो.,

## ऐतिहासिक महत्त्व
शीख संप्रदायाच्या इतिहासात या दिवसाचे औचित्यपूर्ण स्थान आहे.

## धार्मिक व सामाजिक महत्त्व
वैशाखीच्या  दिवशी गुरुद्वारांचे सुशोभन केले जाते. कीर्तन,जत्रा यांचे आयोजन होते. मंदिरात जाण्यापूर्वी नदी वा तळ्यात स्नान केले जाते. मिरवणुका काढल्या जातात. हिंदू लोक या दिवशी गंगा,यमुना,कावेरी ,झेलम अशा पवित्र नद्यांमध्ये स्नान करतात.मंदिरात दर्शनाला जातात. आप्त मंडळीसह भोजनाचा आनंद घेतात. हिंदू धर्मात हा दिवस विविध नावांनीही ओळखला जातो.श्रद्धाळू व्यक्ती या दिवशी "कारसेवा" करतात. अमृतसर येथील सुवर्ण मंदिर येथे या दिवसाचा विशेष कार्यक्रम असतो. त्याचं जोडीने तलवंडी साबो या ठिकाणी गुरू गोबिंद सिंह यांनी नऊ महिने निवास करून गुरू ग्रंथ साहिब या ग्रंथाचे लेखन पूर्ण केले तेथेही उत्सव होतो. आनंदपूर साहिब येथील गुरुद्वारात खालसा पंथाची स्थापना झाली असल्याने तेथेही विशेष उत्सव केला जातो.

## नगर कीर्तन
शीख समाजाचे लोक या दिवशी शहरात मिरवणूक काढतात. यामध्ये खालसा पंथाचे पारंपरिक वेशातील पाच सदस्य मिरवणुकीचे नेतृत्व करतात. त्यांना "पंच प्यारा" म्हणतात. रस्त्यातून जाताना लोक गाणी म्हणतात तसेच पवित्र ग्रंथ गुरू ग्रंथ साहिब यांच्यातील वेच्यांचे उच्चारण/पठन केले जाते. काही महत्त्वाच्या मिरवणुकीत गुरू ग्रंथ साहिबाची प्रतही आवर्जून गौरवाने नेली जाते.

## कृषी संस्कृतीतील महत्त्व
पंजाब प्रांतात सर्वदूर कापणीच्या हंगामाचा काळ या दिवसात साजरा होतो. रबी मोसमाचा योग्य काल म्हणूनही या दिवसाला महत्त्व आहे. पंजाबातील शेतकरी हा दिवस कृतज्ञता दिवस म्हणूनही शेतात साजरा करतात आणि विपुल अन्नधान्य यासाठी देवाला धन्यवाद देऊन प्रार्थना करतात. पंजाबी हिंदू आणि शीख धर्मीय लोक हा सण साजरा करतात. पौनी ही परंपरा कापणीच्या कामाशी संबंधित आहे. यामध्ये लोक सामूहिक रीत्या गव्हाची कापणी करतात. दिवसभर या कामाला ढोलाच्या वाड्याची साथ दिली जाते. दिवसाच्या अखेरीला ढोल वाजवून  लोक दोहे गातात आणि आनंद साजरा करतात. भांगडा हा या कृषीसंस्कृतीशी जोडला गेलेआ एक महत्त्वाचा नृत्यप्रकार या दिवशी केला जातो. या दिवशी ठिकठिकाणी जत्रा व मेळे भरतात आणि लोक त्याचा आनंद घेतात.

## भारताच्या अन्य राज्यांमध्ये
केरळमध्ये "विशु", उत्तराखंड येथे "बिखोरी",आसामात "बोहाग बिहू",ओरिसात "महा विषुव संक्रांत", बंगाल प्रांतात पहेला वैशाख, तमिळनाडू मध्ये "पुंथंडु", बिहार आणि नेपाळ मध्ये "जुर्शीतल" अशा नावांनी वैशाखाचा पहिला दिवस उत्सव स्वरूपात साजरा केला जातो.

## संदर्भ
वर्ग:शीख सण
वर्ग:सण आणि उत्सव
वर्ग:भारतीय सण आणि उत्सव
गोवा विधानसभा निवडणूक, २०१७

**गोवा विधानसभा निवडणूक २०१७** ही भारताच्या गोवा राज्यातील विधानसभा निवडणुक होती. ४ फेब्रुवारी २०१७ रोजी घेतल्या गेलेल्या ह्या निवडणुकीमध्ये गोवा विधानसभेमधील सर्व ४० जागांसाठी नवे आमदार निवडले गेले. मागील निवडणुकीत मनोहर पर्रीकर ह्यांच्या नेतृत्वाखाली भाजपला २१ जागंसह बहुमत मिळाले होते. २०१४ साली पर्रीकरांनी भारताचे संरक्षणमंत्रीपद स्वीकारले व गोव्याच्या मुख्यमंत्रीपदाचा राजीनामा दिला. लक्ष्मीकांत पार्सेकर ह्यांच्या नेतृत्वाखाली भाजपने निवडणूक लढवली.

११ मार्च २०१७ रोजी झालेल्या मतमोजणीमध्ये काँग्रेस पक्ष १७ जागांवर विजय मिळवून सर्वाधिक जागा मिळवणारा पक्ष ठरला तर भाजपला १३ जागांवर समाधान मानावे लागले. परंतु २ अपक्ष आमदारांनी तसेच महाराष्ट्रवादी गोमंतक पक्ष व गोवा फॉरवर्ड पार्टी ह्या दोन पक्षांच्या प्रत्येकी ३ आमदारांनी भाजपला आपला पाठिंबा जाहीर केला. त्यंच्या अटीनुसार संरक्षणमंत्री मनोहर पर्रीकर ह्यांनी पुन्हा गोव्याच्या राजकारणात परतून मुख्यमंत्रीपद स्वीकारले व १४ मार्च २०१७ रोजी त्यांनी मुख्यमंत्रीपदाची शपथ घेतली. काँग्रेस पक्षाने सर्वाधिक जागा जिंकून देखील त्यांच्या पदरी निराशा आली.

## बाह्य दुवे
* संपूर्ण माहिती 

२०१७
वर्ग:इ.स. २०१७ मधील विधानसभा निवडणुका
ईद-उल-अधा

**ईद-उल-अधा** (Eid al-Adha, ईद-उल-अजहा) किंवा **बलिदानाची ईद** हा एक मुस्लिम सण आहे. हा सण जगभर साजरा केला जातो. या दिवशी कुराणमधील बळीची घटना साजरी केली जाते. 

अल्लाहच्या आज्ञेचे पालन करण्यासाठी पैगंबर इब्राहिमांनी आपला मुलगा इस्माईलचा बळी देण्याच्या इच्छेचा सन्मान केला. अब्राहाम आपल्या मुलाचे बलिदान देत होते, तथापि, अल्लाने त्यांना एक कोकरू प्रदान केले जो त्यांनी त्यांच्या मुलाच्या जागी बळी द्यायचे होता कारण त्यांनी अल्लाच्या नावाने स्वतःच्या मुलाचे बलिदान देण्याची इच्छा दर्शविली होती. या हस्तक्षेपाच्या स्मरणार्थ, प्राण्यांचा विधीपूर्वक बळी दिला जातो. त्यांच्या मांसाचा काही भाग प्राणी अर्पण करणारे कुटुंब वापरतात, तर उर्वरित मांस गरीब आणि गरजूंना वाटले जाते. मिठाई आणि भेटवस्तू दिल्या जातात, लहान मुलांना भेटवस्तू किवा पैसे दिले जातात आणि विस्तारित कुटुंबातील सदस्यांना भेट दिली जाते आणि त्यांचे स्वागत केले जाते. या दिवसाला कधीकधी महान ईद देखील म्हणले जाते. हा सण कुर्बानीचा सण किंवा पवित्र हज यात्रेचा सण म्हणूनही ओळखला जातो.

इस्लामिक इस्लामिक कॅलेंडरमध्ये, *ईद अल-अधा* धु अल-हिज्जाच्या दहाव्या दिवशी येते आणि चार दिवस चालते. आंतरराष्ट्रीय (ग्रेगोरियन) कॅलेंडरमध्ये, तारखा वर्षानुवर्षे बदलतात, प्रत्येक वर्षी अंदाजे ११ दिवस आधी बदलतात.
 
## त्यागाचा उदय
बलिदानाचा सण हिजरी च्या शेवटच्या महिन्यात, झु अल-हज मध्ये साजरा केला जातो.  जगभरातील मुस्लिम या महिन्यात सौदी अरेबियातील मक्का येथे एकत्र येऊन हज साजरा करतात.  या दिवशी ईद उल अजहाही साजरी केली जाते.  खरे तर हा हजचा एक भाग आणि मुस्लिमांच्या भावनांचा दिवस आहे.  जगभरातील मुस्लिमांचा एक गट मक्का येथे हज करतो, जो उर्वरित मुस्लिमांसाठी आंतरराष्ट्रीय भावनांचा दिवस बनतो.  ईद-उल-अधाचा शाब्दिक अर्थ त्यागाची ईद आहे, या दिवशी एखाद्या प्राण्याचा बळी देणे हा एक प्रकारचा प्रतीकात्मक बलिदान आहे.

हज आणि त्याच्याशी संबंधित विधी हजरत इब्राहिम आणि त्यांच्या कुटुंबाने केलेल्या कार्याची प्रतिकात्मक पुनरावृत्ती आहे.  हजरत इब्राहिम यांच्या कुटुंबात त्यांची पत्नी हाजरा आणि मुलगा इस्माईल यांचा समावेश होता.  असे मानले जाते की हजरत इब्राहिमला एक स्वप्न पडले होते ज्यात ते आपला मुलगा इस्माईलचा बळी देत ​​होते, हजरत इब्राहिम आपल्या दहा वर्षाच्या मुला इस्माईलला देवाच्या मार्गावर बलिदान देण्यासाठी निघाले.  देवाने त्याच्या देवदूतांना पाठवून इस्माईलऐवजी एका प्राण्याचा बळी देण्यास सांगितले, असा उल्लेख पुस्तकांमध्ये आहे.  वास्तविक, अब्राहमकडून मागितलेला खरा त्याग हा त्याचाच होता, तो म्हणजे स्वतःला विसरून जा, म्हणजे आपले सुख-सुविधा विसरून स्वतःला मानवतेच्या/मानवतेच्या सेवेत पूर्णपणे झोकून द्या.  मग त्यांनी आपला मुलगा इस्माईल आणि आई हाजरा यांना मक्केत स्थायिक करण्याचा निर्णय घेतला.  पण मक्का त्या काळी वाळवंट होता.  त्यांना मक्केत स्थायिक केल्यानंतर ते स्वतः मानवसेवेसाठी बाहेर पडले.

अशाप्रकारे वाळवंटात स्थायिक होणे हा त्याचा आणि त्याच्या संपूर्ण कुटुंबाचा त्याग होता.इस्माईल मोठा झाल्यावर एक काफिला (कारवां) तिथून निघून गेला आणि इस्माईलचा त्या काफिल्यातील एका तरुणीशी विवाह झाला, त्यानंतर वंश सुरू झाला. ज्यांना इतिहासात इश्माईल किंवा वानू इस्माईल म्हणून ओळखले जाते.  हजरत मुहम्मद साहब यांचा जन्म याच घराण्यात झाला.  ईद-उल-अधाचे दोन संदेश आहेत: पहिला, कुटुंबातील ज्येष्ठ सदस्याने स्वार्थाच्या पलीकडे जाऊन मानवी उन्नतीसाठी स्वतःला गुंतवून घेतले पाहिजे. ईद-उल-अधा एका लहान कुटुंबात कसा नवीन अध्याय लिहिला गेला याची आठवण करून देतो.

## बाह्यदुवे
वर्ग:मुस्लिम सण
वर्ग:महाराष्ट्रातील सार्वजनिक सुट्ट्या
गुरू नानक जयंती

**गुरू नानक गुरपरब** किंवा **गुरू नानक जयंती** हे पहिल्या शीख गुरु, सिंधी गुरू (गुरू नानक) यांचे वाढदिवस साजरा करणारे सण आहे. हा सर्वात पवित्र सण शीख, सिंधी लोकांचा आहे.या दिवसाला प्रकाश उत्सव अशी संबोधिले जाते. कार्तिक पौर्णिमा या दिवशी गुरू नानकदेव यांचा जन्मोत्सव साजरा केला जातो.

## प्रस्तावना
गुरू नानक देव हे शीख धर्माचे संस्थापक मानले जातात. त्यांच्या जयंतीनिमित्त भारतभरात सार्वजनिक सुट्टी दिली जाते. या दिवशी गुरुद्वारामध्ये शबद कीर्तन कार्यक्रम आयोजित केले जातात. नानकदेव यांच्या विचारांचे स्मरण केले जाते. लंगर म्हणजे प्रसादाचे वाटप होते.

## उत्सवी स्वरूप
गुरू पुरव या दिवशी पहाटे लवकर गुरुद्वारात कार्यक्रम सुरू केले जातात. दिवसाच्या या वेळेला अमृत वेला असे म्हतळे जाते. पहाटे सकाळच्या विशेष प्रार्थना गायल्या जातात. कथा आणि कीर्तन यांचे आयोजन केले जाते. लंगर भोजन व्यवस्था करण्यामागे सर्व समानता असा हेतू आहे. सर्व जाती जमातीचे लोक एकत्र येवुन येथे प्रसाद स्वीकारतात. 
संध्याकाळी पुन्हा प्रार्थना केल्या जातात. लहान मुले विविध कार्यक्रम सादर करतात. मध्यरात्री जन्मउत्सव साजरा होताना विशेष प्रार्थना केल्या जातात. या सर्व प्रार्थना गुरू ग्रंथ साहिब या पवित्र ग्रंथातील आहेत.

## संदर्भ 
वर्ग:शीख सण
वर्ग:महाराष्ट्रातील सार्वजनिक सुट्ट्या
वर्ग:सण आणि उत्सव
वर्ग:भारतीय सण आणि उत्सव
उत्तर प्रदेश विधानसभा निवडणूक, २०१२

**उत्तर प्रदेश विधानसभा निवडणूक २०१२** ही भारताच्या उत्तर प्रदेश राज्यातील एक आगामी निवडणुक आहे. ८ फेब्रुवारी ते ३ मार्च दरम्यान ७ फेऱ्यांमध्ये घेतल्या गेलेल्या ह्या निवडणुकीमध्ये उत्तर प्रदेश विधानसभेमधील सर्व ४०३ जागांसाठी नवे आमदार निवडले गेले. ह्या निवडणुकीत मुलायम सिंह यादवच्या नेतृत्वाखाली समाजवादी पक्षाने २२४ जागांवर विजय मिळवून स्पष्ट बहुमत मिळवले तर मुख्यमंत्री मायावतीच्या नेतृत्वाखालील बहुजन समाज पक्षाला केवळ ९७ जागांवर विजय मिळाला. सपाने अखिलेश यादव ह्याची मुख्यमंत्रीप्दावर नेमणूक केली.

२०१२
वर्ग:इ.स. २०१२ मधील विधानसभा निवडणुका
पंजाब विधानसभा निवडणूक, २०१७

**२०१७ सालची पंजाब विधानसभा निवडणूक** ही भारताच्या पंजाब राज्यातील एक विधानसभा निवडणूक होती. ४ फेब्रुवारी २०१७ रोजी घेतल्या गेलेल्या ह्या निवडणुकीमध्ये पंजाब विधानसभेमधील सर्व ११७ जागांसाठी नवे आमदार निवडण्यात आले. मागील निवडणुकीत प्रकाशसिंग बादल ह्यांच्या नेतृत्वाखाली राष्ट्रीय लोकशाही आघाडीला ६८ जागांसह बहुमत मिळाले होते. ह्या निवडणुकीत काँग्रेससोबत आम आदमी पार्टीचा देखील जोर होता.

११ मार्च २०१७ रोजी मतगणना केली गेल्यावर काँग्रेस पक्षाला ७७ जागा मिळाल्याचे निष्पन्न झाले. अकाली दल व भाजप युतीला जोरदार पराभवाचा सामना करावा लागला. आम आदमी पार्टीला देखील अपेक्षित यश मिळाले नाही.

## संपूर्ण निकाल
## बाह्य दुवे
* संपूर्ण माहिती

## संदर्भ आणि नोंदी 
२०१७
वर्ग:इ.स. २०१७ मधील विधानसभा निवडणुका
चिंचेची तालीम

**चिंचेची तालीम** ही पुणे येथे असणारी तालीम आहे. या तालमीस २३४ वर्षांची परंपरा आहे. येथे लाल मातीतील कुस्त्यांचा सराव केल्या जातो.

## लघुपट
या चिंचेच्या तालमीवर, यवतमाळच्या प्रांतिक देशमुख यांनी एक  'मातीतली कुस्ती' हा लघुपट तयार केला आहे. १२ मिनिटांच्या या लघुपटास नॉन-फिक्शन गटात, प्रसिद्ध फिल्मफेर पुरस्कार मिळाला आहे.

## संदर्भ आणि नोंदी 
वर्ग:पुणे
ऑरेंज वॉक जिल्हा

**ऑरेंज वॉक जिल्हा** बेलीझ देशातील सहापैकी एक जिल्हा आहे. याचे प्रशासकीय केन्द्र ऑरेंज वॉक टाउन येथे आहे.

देशाच्या वायव्य भागात असलेला हा जिल्हा शेतीप्रधान असून येथे उसाची मोठ्या प्रमाणात लागवड होते तसेच येथ नारंगी, ग्रेपफ्रुट व इतर फळांच्या बागाही आहेत. पूर्वी येथे मोठ्या प्रमाणात लाकूडतोडी होत असे.

बेलीझच्या प्रतिनिधीगृहातील ३१ पैकी चार मतदारसंघ या जिल्ह्यात आहेत.

वर्ग:बेलीझचे जिल्हे
वर्ग:ऑरेंज वॉक जिल्हा
उत्तराखंड विधानसभा निवडणूक, २०१७

**उत्तराखंड विधानसभा निवडणूक २०१७** ही भारताच्या उत्तराखंड राज्यातील एक विधानसभा निवडणुक आहे. १५ फेब्रुवारी २०१७ रोजी घेतल्या गेलेल्या ह्या निवडणुकीमध्ये उत्तराखंड विधानसभेमधील सर्व ७० जागांसाठी नवे आमदार निवडण्यात आले. मागील निवडणुकीत विजय बहुगुणा ह्यांच्या नेतृत्वाखाली भारतीय राष्ट्रीय काँग्रेसला ३२ जागांवर विजय मिळाला होता. काँग्रेसने बहुजन समाज पक्ष, उत्तराखंड क्रांती दल व अपक्षांना हाताशी धरून सरकार स्थापन केले होते.

११ मार्च २०१७ रोजी जाहीर करण्यात आलेल्या निकालांमध्ये भारतीय जनता पक्षाने ७० पैकी ५७ जागांवर विजय मिळवून आपले वर्चस्व निर्विवाद सिद्ध केले. काँग्रेस पक्षाला केवळ ११ जागांवर समाधान मानावे लागले तर उर्वरित दोन जागांवर अपक्ष उमेदवारांनी विजय मिळवला. 

भाजपने विधिमंडळ पक्षनेतेपदी त्रिवेंद्र सिंह रावत ह्यांची निवड केली व १८ मार्च २०१७ रोजी रावत ह्यांनी उत्तराखंडच्या मुख्यमंत्रीपदाची शपथ घेतली.

## बाह्य दुवे
* संपूर्ण माहिती 

## संदर्भ आणि नोंदी 
२०१७
वर्ग:इ.स. २०१७ मधील विधानसभा निवडणुका
डांग्रिगा

**डांग्रिगा** तथा **स्टान क्रीक टाउन** हे बेलीझमधील एक शहर आहे. कॅरिबियन समुद्राच्या किनाऱ्यावर असलेले हे शहर स्टान क्रीक जिल्ह्याचे प्रशासकीय केन्द्र आहे.

२०१५ च्या अंदाजानुसार येथील लोकसंख्या १०,१०८ होती.

या शहरावर गारिफुना संस्कृतीचा मोठा प्रभाव आहे.

वर्ग:बेलीझमधील शहरे
वर्ग:स्टान क्रीक जिल्हा
स्टान क्रीक जिल्हा

**स्टान क्रीक जिल्हा** बेलीझ देशातील सहापैकी एक जिल्हा आहे. याचे प्रशासकीय केन्द्र डांग्रिगा येथे आहे.

देशाच्या दक्षिणेस कॅरिबियन समुद्रावर असलेल्या जिल्ह्यात केळीच्या मोठ्या बागा आहेत. पूर्वी येथे मोठ्या प्रमाणात लाकूडतोडी होत असे.

२०१० च्या जनगणनेनुसार येथील लोकसंख्या ३२,१६६ होती. बेलीझच्या प्रतिनिधीगृहातील ३१ पैकी दोन मतदारसंघ या जिल्ह्यात आहेत.

वर्ग:बेलीझचे जिल्हे
वर्ग:स्टान क्रीक जिल्हा
ऑरेंज वॉक टाउन

**ऑरेंज वॉक टाउन** बेलीझमधील एक शहर आहे. ऑरेंज वॉक जिल्ह्याचे प्रशासकीय केन्द्र असलेल्या या शहराची लोकसंख्या २०१५ च्या अंदाजानुसार १३,६८७ होती.

प्राचीन माया लोक या भागाला होल्पातिन या नावाने ओळखत. एकोणिसाव्या शतकाच्या उत्तरार्धात युकातान संघर्षातील निर्वासित मोठ्या प्रमाणात या शहरात स्थायिक झाले.

येथील साखर कारखाना जिल्ह्यातील उसाच्या पीकाचे गाळप करतो.

ट्रॉपिक एरची विमानसेवा ऑरेंज वॉक विमानतळाला बेलीझ सिटीशी जोडतो.

वर्ग:बेलीझमधील शहरे
वर्ग:ऑरेंज वॉक जिल्हा
आयएनएस खांदेरी (१९६८)

**आयएनएस खांदेरी (एस५१)** ही भारताची स्कॉर्पीन श्रेणीतील पाणबुडी आहे. या पाणबुडीचे दि.१२ जानेवारी २०१७ रोजी मुंबईच्या माझगांव डॉक येथे लोकार्पण करण्यात आले. या पाणबुडीचे बांधणी एमडीआयएल व डीसीएनएस या फ्रेंच कंपन्यांचे सहकार्याने करण्यात आले आहे.

## नावाचा इतिहास
छत्रपती शिवाजी यांनी १७ व्या शतकात लढाईसाठी अरबी समुद्रात असलेल्या खांदेरी या जलदुर्गाचा वापर केला होता. त्या दुर्गाची या लढाईत व तत्सम इतर लढायात महत्त्वाची भूमिका होती. त्यामुळे या पाणबुडीस हे समर्पक नाव देण्यात आले आहे.

## इतर माहिती
* किंमत=10200Cr.
* वजन=
* आकार=
* वाहक क्षमता=
* लांबी=
* वेग=ताशी २० सागरी मैल

## संदर्भ आणि नोंदी 
खांदेरी (एस५१)
उत्तर प्रदेश विधानसभा निवडणूक, २०१७

**उत्तर प्रदेश विधानसभा निवडणूक २०१७** ही भारताच्या उत्तर प्रदेश राज्यातील विधानसभा निवडणुक होती. ११ फेब्रुवारी ते ८ मार्च दरम्यान ७ फेऱ्यांमध्ये घेतल्या गेलेल्या ह्या निवडणुकीमध्ये उत्तर प्रदेश विधानसभेमधील सर्व ४०३ जागांसाठी नवे आमदार निवडण्यात आले. मागील मुख्यमंत्री अखिलेश यादव हे समाजवादी पक्षाचे तर भूतपूर्व मुख्यमंत्री मायावती ह्या बहुजन समाज पक्षाच्या नेत्या होत्या. भारतीय जनता पक्षाने आपला नेता जाहीरना करता पंतप्रधान नरेंद्र मोदी ह्यांच्याच नावाखाली निवडणूक प्रचार केला. उत्तर प्रदेशसोबत उत्तराखंड, गोवा, पंजाब व मणिपूर ह्या राज्यांमध्ये देखील विधानसभा निवडणुका घेतल्या गेल्या. सर्व निवडणुकांचे निकाल ११ मार्च २०१७ रोजी घोषित करण्यात आले.

ह्या निवडणुकीत भाजपला अभुतपूर्व यश मिळाले व ४०३ पैकी तब्बल ३२५ जागांवर रालोआचे उमेदवार विजयी झाले. पश्चिम उत्तर प्रदेश, बुंदेलखंड, अवध, पूर्वांचल इत्यादी सर्व भौगोलिक भागांमध्ये भाजपने मुसंडी मारली व सपा-काँग्रेस आघाडी तसेच बसपा ह्या प्रमुख पक्षांना दारुण अपयशाचा सामना करावा लागला. भाजपच्या विधिमंडळ बैठकीदरम्यान गोरखपूर मठाचे पुजारी व विद्यमान लोकसभा सदस्य योगी आदित्यनाथ ह्यांची मुख्यमंत्रीपदावर निवड करण्यात आली व १९ मार्च २०१७ रोजी त्यांनी पदाची शपथ घेतली.

## निकाल
## बाह्य दुवे
* संपूर्ण माहिती 

२०१७
वर्ग:इ.स. २०१७ मधील विधानसभा निवडणुका
वर्ग:चित्र हवे
टोलेडो जिल्हा

**टोलेडो जिल्हा** बेलीझ देशातील सहापैकी एक जिल्हा आहे. याचे प्रशासकीय केन्द्र पुंता गोर्दा येथे आहे.

देशाच्या दक्षिण टोकास कॅरिबियन समुद्रावर असलेला हा जिल्हा शेतीप्रधान असून येथे कडधान्ये व मक्याची शेती होते.

२०१० च्या जनगणनेनुसार येथील लोकसंख्या ३०,५३८ होती. बेलीझच्या प्रतिनिधीगृहातील ३१ पैकी दोन मतदारसंघ या जिल्ह्यात आहेत.

वर्ग:बेलीझचे जिल्हे
वर्ग:टोलेडो जिल्हा
पुंता गोर्दा (बेलीझ)

**पुंता गोर्दा** बेलीझमधील एक शहर आहे. टोलेडो जिल्ह्याचे प्रशासकीय केन्द्र असलेले हे शहर कॅरिबियन समुद्राच्या किनाऱ्यावर आहे. याला स्थानिक लोक *पीजी* म्हणून ओळखतात तर गारिफुना भाषेत या शहरास **पैनी** असे नाव आहे.

२०१५ च्या अंदाजानुसार येथील लोकसंख्या ५,९१० होती. पुंता गोर्दा विमानतळापासून माया आयलंड एर आणि ट्रॉपिक एर या विमानकंपन्या बेलीझ सिटी, प्लॅसेन्सियास आणि डांग्रिगाला सेवा पुरवतात.

वर्ग:बेलीझमधील शहरे
वर्ग:टोलेडो जिल्हा
मणिपूर विधानसभा निवडणूक, २०१७

**मणिपूर विधानसभा निवडणूक २०१७** ही भारताच्या मणिपूर राज्यातील एक विधानसभा निवडणुक आहे. ४ मार्च व ८ मार्च ह्या दिवशी २ फेऱ्यांमध्ये घेतल्या गेलेल्या ह्या निवडणुकीमध्ये मणिपूर विधानसभेमधील सर्व ६० जागांसाठी नवे आमदार निवडण्यात आले. काँग्रेस पक्षाचे ओक्राम इबोबी सिंग गेली १५ वर्षे मुख्यमंत्रीपदावर होते. 

११ मार्च २०१७ रोजी झालेल्या मतगणनेत काँग्रेसला सर्वाधिक २८ जागांवर तर भारतीय जनता पक्षाला २१ जागांवर विजय मिळाला. भाजपने स्थानिक पक्षांना हाताशी धरून सरकार स्थापन केले व एन. बिरेन सिंह राज्याचे नवे मुख्यमंत्री बनले. गोव्याखालोखाल दुसऱ्यांदा सर्वात मोठा पक्ष असून देखील सरकार स्थापन करण्यात काँग्रेसला अपयश आले. ईशान्य भारतामध्ये आसाम व अरुणाचल प्रदेश नंतर मणिपूरमध्ये आपली सरकारे स्थापन करून भाजपने ह्या भागात आपली मुळे घट्ट केली.

## संपूर्ण निकाल
## बाह्य दुवे
* संपूर्ण माहिती

२०१७
वर्ग:इ.स. २०१७ मधील विधानसभा निवडणुका
वासुदेव तारानाथ कामत

वासुदेव तारानाथ कामत (जन्म : २७ एप्रिल १९५६) हे महाराष्ट्रातील एक चित्रकार आहेत. व्यक्तिचित्रकार म्हणून ते विशेष प्रसिद्ध आहेत. 

## जीवन 
वासुदेव कामत यांना लहानपणापासूनच चित्रकलेचा छंद होता. म्हणूनच शालेय शिक्षण पूर्ण झाल्यानंतर त्यांनी मुंबई येथील सर ज.जी. कला महाविद्यालय येथे प्रवेश घेतला. या महाविद्यालयात त्यांच्या कलागुणांना वाव मिळाला व त्यांची चित्रकला विकसित झाली. या महाविद्यालयातून ते प्रथम श्रेणीने उत्तीर्ण झाले.

## वासुदेव कामत यांनी चित्रित केलेली पुस्तके 
* पोट्रेट्स
* माझी पेंटिंग आणि विचार
* रेखांकन ते रेखाचित्र
* वासुदेव कामत: मुलाखत – सौ. अनुराधा विनायक परब

## संदर्भ 
वर्ग:मराठी चित्रकार
वर्ग:इ.स. १९५६ मधील जन्म
केरळ विधानसभा निवडणूक, २०१६

**केरळ विधानसभा निवडणूक २०१६** ही भारताच्या केरळ राज्यातील विधानसभा निवडणुक होती. १६ मे २०१६ रोजी एकाच फेरीत घेण्यात आलेल्या ह्या निवडणुकीमध्ये केरळ विधानसभेमधील सर्व १४० जागांसाठी नवे आमदार निवडले गेले. मार्क्सवादी कम्युनिस्ट पक्षाच्या नेतृत्वाखालील डाव्या आघाडीने ९१ जागांवर विजयासह सपशेल बहुमत मिळवले व काँग्रेस पक्षाची सत्ता संपुष्टात आनली. ह्या निवडणुकीत प्रथमच भाजपला केरळमध्ये एका जागेवर विजय मिळाला.

## बाह्य दुवे
* संपूर्ण माहिती 

२०१६
वर्ग:इ.स. २०१६ मधील विधानसभा निवडणुका
पीयूची वही

डॉ. संगीता बर्वे यांनी ‘संगीत पीयूची वही’ नावाचे बालनाट्य लिहिले आहे. ते नाटक त्यांच्याच पीयूची वही नावाच्या पुस्तकाचे त्यांनीच केलेले नाट्यरूपांतर आहे. 

पीयू नावाची एक छोटी मुलगी रोजनिशी लिहिण्यासाठी काहीतरी केले पाहिजे म्हणून सुटीच्या दिवशी खिडकी रंगावायला घेते.  त्यातून तिला तिचे जग आणि निसर्ग सापडतो.  निसर्ग आणि निसर्गातील विविध घटकांच्या ओढीने ती आपले अनुभव लिहू लागते, अशी ही रोजनिशी आहे.

रोजनिशी लिहिण्यासाठी रोज काहीतरी लिहिण्यासारखे केले पाहिजे या प्रेरणेतून ती निसर्गाच्या जवळ जाते. निसर्गातील वेगवेगळ्या गोष्टींची पीयूला कशी ओळख होते, पर्यावरणाबद्दल कशी आपुलकी निर्माण होते याचे प्रभावी सादरीकरण ‘संगीत पीयूची वही’ या बालनाटकातून उलगडत जाते.  

‘संगीत पीयूची वही’ या नाटकाच्या पहिल्या प्रयोगात रेवा चित्राव हिने पीयूची भूमिका केली आहे. चैत्रा आपटे, सुहानी धडफळे, प्रणव बाम, पूर्वा बाम, शर्व वढवेकर हे तिचे सवंगडी बनले होते.. भालचंद्र करंदीकरांनी आजोबांचे आणि प्रतिभा भगत यांनी मावशींचे काम केले होते.  या नाटकात डॉ. संगीता बर्वे यांनी लिहिलेली पाच गाणी असून ती प्रांजली बर्वे हिने गायली आहेत. गाण्यांसाठी डॉ. नीरज करंदीकर, डॉ. आशुतोष जावडेकर, प्रियंका बर्वे आणि राजीव बर्वे यांनी संगीत दिले आहे. नाटकाचे दिग्दर्शन अमृत सामक यांचे होते.

वर्ग:मराठी साहित्य यादी
येळनूर

**येळनूर** हे गाव लातूर जिल्ह्यातील निलंगा तालुक्यात तेरणा नदीच्या काठी वसलेलं आहे. जेमतेम ३५०० हजार लोकवस्ती असलेले हे गाव. या गावातील शेती ही सुपीक असून रब्बी व खरीप अशा दोन हंगामात शेतीतून उत्पन्न घेतात. यात प्रमुख पिके ऊस, सोयाबीन, तूर आणि ज्वारी असून सोबतच मूग, उडीद, भातही पिकवला जातो.
तेरणा नदीच्या काठी संत तुकाराम महाराज यांचे मंदिर आहे. या मंदिराच्या आजूबाजूला खूप दुर्मिळ आणि पुरातन असे शिल्प असून ते भग्नावस्थेत आढळतात. या येळनूर गावी दरवर्षी संत तुकाराम महाराज यांची यात्रा भरली जाते. ही यात्रा आधी सात दिवस चालत असे. पण कालांतराने यात बदल होत जाऊन ही यात्रा आता दोन दिवस भरते. या दोन दिवसीय यात्रेत पहिल्या दिवशी काला असतो. तर दुसऱ्या दिवशी कुस्त्याचा फड भरविला जातो. या येळनूर गावची तुकाराम बीज आणि या यात्रेदरम्यान भरवण्यात आलेला कुस्तीचा फड हा पंचक्रोशीत प्रसिद्ध आहे. या कुस्तीसाठी खूप दूरवरून पहीलवान कुस्ती खेळण्यासाठी येतात.

वर्ग:लातूर जिल्हा
वर्ग:महाराष्ट्र राज्यातील शहरे व गावे
चंद्रकांत प्रभाकर देशपांडे

**चंद्रकांत प्रभाकर देशपांडे** (जन्म १२ मे १९४६ - ) तथा चं. प्र. देशपांडे हे एक मराठी नाटककार आहेत. त्यांनी लिहिलेली बुद्धिबळ आणि झब्बू, डावेदार, ढोलताशे, जणू काही वास्तव इ. नाटके प्रसिद्ध आहेत.

## शिक्षण व आयुष्यक्रम  
चंप्र ह्यांचा जन्म विलेपार्ले, मुंबई येथे झाला. त्यांचे शिक्षण विजापूर आणि मुंबई येथे झाले. १९६९ ते १९९६ या कालावधीत ते सेंट्रल बँक ऑफ इंडिया येथे कार्यरत होते. १९९६ साली त्यांनी डेप्युटी चीफ ऑफिसर या पदावरून स्वेच्छानिवृत्ती घेतली. नाटके तसेच एकांकिका यांची १० पुस्तके प्रकाशित झाली आहेत.
## संदर्भ 
## बाह्य दुवे
प्र. देशपांडे ह्यांचे अधिकृत संकेतस्थळ

वर्ग:मराठी नाटककार
वर्ग:पुरुष चरित्रलेख
वारकरी शिक्षण संस्था

महाराष्ट्रामध्ये अनेक वारकरी शिक्षणसंस्था आहेत. 

विष्णुबुवा जोग यांनी आळंदी येथे स्थापन केलेली संस्था ही पहिली वारकरी शिक्षण संस्था. ही संस्था त्यांनी इ.स. १९१७ साली स्थापन केली. 

संस्थेची स्थापना सद्गुरू जोग महाराजांच्या कृपाशीर्वादाने व ह.भ.प.वै. मारूतीबुवा गुरव यांच्या प्रयत्नाने झाली.  

ती आज वारकरी शिक्षण संस्था सद्गुरू जोगमहाराज संस्थापित वारकरी शिक्षण संस्था  या नावाने ओळखली जाते. 

अन्य काही वारकरी शिक्षण संस्थाही आहेत. त्या अशा :- 
* वारकरी शिक्षण संस्था (जोग महाराज) आळंदी देवाची
* श्री माऊली वारकरी शिक्षण संस्था (गुरुकुल आश्रम) निल्लोड फाटा ता.सिल्लोड जि. छत्रपती संभाजीनगर (स्थापना - 2007) संपर्क - 9518753131,8767343019
* भारतीय संगीत कलापीठ (महाराष्ट्रात सर्वप्रथम वारकरी संगीत परीक्षा अभ्यासक्रम रचना करून या परीक्षांचे सन २०१७-१८ पासून यशस्वी आयोजन)
* कोंडाजीबाबा (डेरे) वारकरी शिक्षण संस्था (पर्णकुटी),  पारुंडे-जुन्नर (पुणे जिल्हा)
* जोग महाराज भजनी मठ (वारकरी शिक्षण संस्था), इगतपुरी (नाशिक जिल्हा)
* जोग महाराज वारकरी शिक्षण संस्था (पिंपरी गाव) 
* परमार्थ वारकरी शिक्षण संस्था, पिंपरूड 
* लोकराज्य वारकरी शिक्षण संस्था, उस्मानाबाद
* वैराग्य महामेरू वारकरी शिक्षण संस्था, श्रीक्षेत्र तेर (उस्मानाबाद जिल्हा)﻿
* संत वारकरी शिक्षण संस्था, खेड (आळंदी)
* ज्ञानवैष्णव वारकरी शिक्षण संस्था, आळंदी 
* ज्ञानसाई वारकरी शिक्षण संस्था, भोसरी (पुणे)
* वडेश्वर वारकरी शिक्षण संस्था श्री क्षेत्र चिंचवण (वडाचे) ता. सिल्लोड  जिल्हा, छत्रपती. सांभाजीनगर 
*

या वारकरी शिक्षण संस्थांमध्ये महाराष्ट्रात होऊन गेलेल्या संतांच्या वाङ्‌मयाचा अभ्यास करवून घेतला जातो आणि कीर्तन-प्रवचन-हरिकथा आदींचे प्रशिक्षण दिले जाते.

वारकरी
खांदेरी (निःसंदिग्धीकरण)

**खांदेरी** हा महाराष्ट्रातील एक किल्ला आहे. हेच नाव इतर ठिकाणीही वापरले गेले आहे -

* खांदेरी किल्ला - रायगड जिल्ह्यातील किल्ला
* आयएनएस खांदेरी (एस२२) - १९६८-१९८९ दरम्यान सेवारत असलेली भारतीय आरमाराची पाणबुडी
* आयएनएस खांदेरी (एस५१) - २०१७मध्ये निर्माण झालेली भारतीय आरमाराची पाणबुडी

वर्ग:निःसंदिग्धीकरण पाने
उतिला

इवलेसे|right|180px|उतिला बेटावरील पुळण
**उतिला** तथा **इस्ला दि उतिला** हे होन्डुरास देशातील एक बेट आहे. कॅरिबियन समुद्रात होन्डुरासच्या मुख्य भूमीपासून उत्तरेस असलेल्या या बेटावर पाण्यात बुड्या मारण्याचा व्यवसाय आहे.

येथे इ.स. ६००पासून माणसांचा वावर असल्याचा अंदाज आहे.

वर्ग:इस्लास देला बाहिया
केयोस कोकिनोस

**केयोस कोकिनोस** तथा **कोकिनोस केझ** हा होन्डुरास देशातील द्वीपसमूह आहे. कॅरिबियन समुद्रात होन्डुरासच्या मुख्य भूमीपासून ३० किमी उत्तरेस असलेली दोन मोठी व १३ लहान बेटे इस्लास देला बाहिया प्रांतात मोडतात.

२००१ च्या जनगणनेनुसार या बेटांमधून १०८ लोक राहतात. या बेटांवर एकही पक्का रस्ता नाही. येथे जाण्यासाठी ला सैबा किंवा इस्ला रोआतानपासून होड्या भाड्याने घ्यावा लागतात. पर्यटन हा येथीन मुख्य व्यवसाय आहे.

वर्ग:इस्लास देला बाहिया
प्रकाश घांग्रेकर

**प्रकाश घांग्रेकर** मराठी संगीत रंगभूमीवरील गायकनट होते. त्यांनी संगीत सौभद्र, सुवर्णतुला, मदनाची मंजिरी, गोरा कुंभार, कट्यार काळजात घुसली या नाटकांत भूमिका केल्या. त्यांना बालगंधर्व पुस्कार व संगीत नाट्य स्पर्धेत रौप्य पदक मिळाले.

वर्ग:मराठी नाट्यअभिनेते
उत्तर प्रदेश विधानसभा

इवलेसे|उत्तर प्रदेश सरकारची मुद्रा
[इवलेसे|[लखनौमधील विधान भवन]]
**उत्तर प्रदेश विधानसभा** हे भारताच्या उत्तर प्रदेश राज्याच्या विधिमंडळाच्या दोन सभागृहांपैकी एक आहे (दुसरे: उत्तर प्रदेश विधान परिषद). ४०४ आमदारसंख्या असलेली उत्तर प्रदेश विधानसभा भारतातील सर्वात मोठे विधिमंडळ सभागृह आहे. ह्या विधानसभेचे कामकाज लखनौमधून चालते. मुख्यमंत्री योगी आदित्यनाथ हे विधानसभेचे नेते आहेत.

भारताच्या इतर विधिमंडळांप्रमाणे उत्तर प्रदेश विधानसभेचा कालावधी ५ वर्षांचा असतो व आमदारांची निवड निवडणुकीद्वारे होते. सरकार स्थापनेसाठी राजकीय पक्षाकडे अथवा राजकीय आघाडीकडे २०३ जागांचे बहुमत असणे अनिवार्य आहे. विद्यमान १७वी विधानसभा २०१७ सालच्या निवडणुकीनंतर अस्तित्वात आली. 

## सद्य विधानसभेची रचना
## बाह्य दुवे
*अधिकृत संकेतस्थळ

वि
वर्ग:राज्यानुसार विधानसभा
*
स्वान द्वीपसमूह (होन्डुरास)

इवलेसे|right|180px|लिटल स्वान बेटावरील पुळण
**स्वान आयलंड्स**, **स्वान द्पीवसमूह**, **इस्लास सांतानिया** तथा **इस्लास देल सिस्ने** हा होन्डुरास देशाच्या इस्लास देला बाहिया प्रांताचा एक भाग आहे. कॅरिबियन समुद्रातील तीन बेटांचा समावेश असलेला हा प्रदेश मुख्य भूमीपासून अंदाजे १५३ किमी उत्तरेस आहे. येथे होन्डुरासच्या आरमाराचा छोटा तळ आहे.

या द्वीपसमूहात ग्रेट स्वान आयलंड, लिटल स्वान आणि बूबी के ही तीन बेटे आहेत. येथून १३० ते १५० किमी उत्तरेस रोझारियो बँक आणि मिस्तेरियोसा बँक ही दोन प्रवाळबेटे आहेत. या प्रवाळबेटांच्या लगेच उत्तरेस केमन ट्रेंच ही १६,४०४ फूट खोलीची समुद्रातील दरी आहे.

वर्ग:इस्लास देला बाहिया
वर्ग:द्वीपसमूह
ज्ञानदा नाईक

**ज्ञानदा नाईक** या मराठी लेखिका आहेत.

या व्यंकटेश माडगुळकर यांच्या कन्या आहेत. किशोर मासिकाच्या कार्यकारी संपादिका म्हणून त्यांनी अनेक वर्षे काम केले.

## पुस्तके 
# कलावंत आणि विचारवंत 
# आदिशक्ती 
# आजीचा गाव 
# गोमंतकीय खाद्ययात्रा 
# जरासे वेगळे 
# जिवाभावाचा सखा 
# सुट्टी रे सुट्टी भागंबट्टी 
# तजेलदार कॅनव्हास 
# अनमोल गोष्टी 
# औट घटकेचे राज्य 
# धाडसी बाबी 
# गगनाएवढा आनंद 
# झकास मैत्री 
# कल्पवृक्षाखाली

## बाह्य दुवे 
* http://kishor.ebalbharati.in/Archive/aboutus.aspx 

वर्ग:मराठी लेखिका
वर्ग:स्त्री चरित्रलेख
ग्वानाहा

**ग्वानाहा** हे होन्डुरास देशातील एक बेट आहे. कॅरिबियन समुद्रात होन्डुरासच्या मुख्य भूमीपासून ७० किमी उत्तरेस व इस्ला रोआतानपासून १२ किमी अंतरावर असलेले हे बेट इस्लास देला बाहिया प्रांतातील मोठे बेट आहे.

येथे राहणारे सुमारे १०,००० लोकांचा मुख्य व्यवसाय मासेमारीचा आहे. १९९८ साली आलेल्या हरिकेन मिच या वादळात ग्वानाहावरील जवळपास सगळ्या इमारती कोसळल्या होत्या. दोन दिवस झोडपले गेल्यावर बेटावरील पाइनचे जंगलच नव्हे तर खाजणातील झाडेही जमीनदोस्त झाले होते.

क्रिस्तोफर कोलंबस आपल्या चौथ्या सफरी दरम्यान १५०२ साली या बेटावर आला होता.

वर्ग:इस्लास देला बाहिया
वर्ग:होन्डुरास
केरळ विधानसभा निवडणूक, २०११

**केरळ विधानसभा निवडणूक २०११** ही भारताच्या केरळ राज्यातील विधानसभा निवडणुक होती. १३ एप्रिल २०११ रोजी एकाच फेरीत घेण्यात आलेल्या ह्या निवडणुकीमध्ये केरळ विधानसभेमधील सर्व १४० जागांसाठी नवे आमदार निवडले गेले. ह्या चुरशीच्या निवडणुकीत काँग्रेस पक्षाच्या नेतृत्वाखालील संयुक्त लोकशाही आघाडीने मार्क्सवादी कम्युनिस्ट पक्षाच्या नेतृत्वाखालील डाव्या आघाडीवर केवळ ४ जागांनी विजय मिलवला. ओम्मेन चंडी केरळचे नवे मुख्यमंत्री बनले.

## बाह्य दुवे
* संपूर्ण माहिती 

२०११
वर्ग:इ.स. २०११ मधील विधानसभा निवडणुका
विश्लेषणात्मक यामिकी

सैद्धांतिक भौतिकशास्त्र आणि गणितीय भौतिकशास्त्रातील **विश्लेषणात्मक यामिकी** वा **सैद्धांतिक यामिकी** ही पारंपारिक यामिकीतील संकल्पनांची पर्यायी व सूत्रबद्ध मांडणी होय. न्यूटनच्या यामिकीनंतरच्या काळातील विशेषकरून १८ व्या शतकानंतरच्या काळातील अनेक शास्त्रज्ञ व गणितज्ञांनी त्यात मोलाचे योगदान दिले. न्यूटनची यामिकी ही गतीच्या सदीश (दिशेवर अवलंबून असलेल्या) गुणांचा – म्हणजेच त्या वस्तूच्या विविध विभागांना प्राप्त झालेल्या त्वरणाचा (वेगवाढीचा दर), संवेगाचा(वेगातील उचल, उबळ वा चालना), व कार्यरत असलेल्या बळांचा -विचार करत असल्यामुळे न्यूटनचे तसेच युलरचे नियम ज्या यामिकीमध्ये अभ्यासले जातात त्या शाखेला सदीश यामिकी असेही म्हणले जाते. 

विश्लेषणात्मक यामिकीमध्ये गतीच्या अदीश(दिशेवर अवलंबून नसलेल्या) गुणांचा – म्हणजे तिची संपूर्ण गतीज ऊर्जा व स्थितीज ऊर्जा- यांचा विचार ती वस्तू एकसंध आहे असे मानून केला जातो. त्यामध्ये न्यूटनच्या यामिकीप्रमाणे त्या वस्तूच्या विभागांवर लावल्या गेलेल्या बळांचा वेगवेगळा विचार होत नाही. अदिश ही केवळ एक संख्या असते तर सदिशाला एक संख्या व दिशाही असते. यातील गतीची समीकरणे ही अदीशात बदल घडवून आणणाऱ्या तत्त्वाला लक्षात घेऊन अदीशामध्ये घडून येणाऱ्या बदलावर बेतलेली असतात. 

विश्लेषणात्मक यामिकीमध्ये समीकरणाची उकल शोधण्यासाठी वस्तूवरील मर्यादांचा वापर केला जातो. या मर्यादांमुळे वस्तूच्या स्वातंत्र्याला मर्यादा पडतात व मर्यादांचा वापर करून ती वस्तू ज्या अवकाशात विहार करेल त्या अवकाशाच्या सहनिर्देशकांची काटछाट करून त्या गतीचे मोजमाप करण्यात सोपेपणा आणते. या प्रकारची पद्धती ही  जेव्हा सहनिर्देशक हे स्वैरपणे निवडले जातात तेव्हा योग्य ठरते. वस्तूच्या गतीज व स्थितीज ऊर्जेला व्यक्त करण्यासाठी या स्वैर सहनिर्देशकांचा वा संवेगाचा वापर केला जातो व त्या द्वारे गतीसमीकरणांची मांडणी सहजतेने होऊ शकते. अशारितीने विश्लेषणात्मक यामिकीच्या सहाय्याने अनेक यामिकीशी संबंधित प्रश्न हे सदीश पद्धतींपेक्षा अधिक कार्यक्षमतेने सोडविले जाऊ शकतात. ही समीकरणे बदलणाऱ्या बळांच्या बाबतीत वा घर्षणासारख्या बळाचा अपव्यय करणाऱ्या बळांच्या बाबतीत लागू होतीलच असे नाही. या परिस्थितीत न्यूटनच्या यामिकीकडे परत जाणे वा उडवाडिया-कलाबा समीकरणाचा वापर करणे हे दोनच पर्याय राहतात.

वर्ग:यामिकी
यशवंत गोविंद जोशी (मानव्यशास्त्री)

**यशवंत गोविंद जोशी** (इ.स. १९४५) हे मानव्यशास्त्रज्ञ आणि लेखक आहेत. यांनी मध्य प्रदेशाचा भूगोल, शेती, मध्य प्रदेशातील आदिवासींचे जीवन, आदी विषयांवर जागतिक कीर्तीची सुमारे ११ इंग्रजी पुस्तके लिहिली आहेत. त्यांपैकी काही अशी :-

* Impact of urbanization on the typological characteristics of agriculture : a study of the area around Indore City, Madhya Pradesh (१९८३)
* In search of livelihood : labour migration from Chattisgarh b(इ.स. २००४ साली या पुस्तकाच्या २ आवृत्त्या प्रसिद्ध झाल्या.)
* Development in over-exploited tribal regions (इ.स. १९८८ ते १९९० दरम्यान ४ आवृत्त्या)
* नर्मदा बेसीन का कृषि भूगोल (हिंदी) : इ.स. १९७२पर्यंत २ आवृत्त्या.
* Perception of drought and the adoption of control strategy in the Jhabua Region of Madhya Pradesh
* Post-matric scholarship to the scheduled castes and scheduled tribes in Madhya Pradesh (१९९८, २ आवृत्त्या)
* Subhodha Dnyaneshwari - (मराठी, आणि इंग्रजी, अध्याय १ ते १८) (१९७९)
* Social environment for sustainable development (इ.स. १९९८ व १९९९ अशा दोन आवृत्त्या)
* Study conducted at Jhābua district of Madhya Pradesh
* Spatial impact of tribal development blocks on the agricultural development (१९९९)

वर्ग:इंग्लिश लेखक
वर्ग:इ.स. १९५४ मधील जन्म
चऱ्होली

**चऱ्होली** हे पुण्याजवळ असलेल्या पिंपरी-चिंचवड महापालिकेच्या क्षेत्रातील इसवी सनाच्या बाराव्या शतकाचा आधीपासून अस्तित्वात असलेले एक गाव आहे.  

या गावाचे ग्रामदैवत असलेल्या वाघेश्वर मंदिरातील शिलालेखावरून हे देऊळ देवगिरीच्या यादव राजांच्या काळात बांधल्याचे समजते. स्वकाम सेवा मंडळ नावाच्या संस्थेकडून मंदिराचा जीर्णोद्धार होत आहे.

चऱ्होली गाव इ.स. १९९६ मध्ये पिंपरी चिंचवड महापालिकेत समाविष्ट झाले. पूर्वी ह्या गावाला संपूर्ण तटबंदी होती, आता फक्त एक दगडी कमान शिल्लक आहे.  

वाघेश्वर मंदिराच्या परिसरातच शिवसृष्टी साकारली जात आहे. तेथे छत्रपती शिवाजी महाराजांचा पंचधातूचा १६ फुटी अश्वारूढ पुतळा उभारलेला आहे.  

चऱ्होली गावाच्या उत्तरेकडून इंद्रायणी नदी चंद्राकार वाहत येते. गावाच्या आजूबाजूला टेकड्या आहेत. गावाच्या आसपास भाजीपाला, फळे यांची शेती आहे. गावातील मंदिरे लक्षवेधी नक्षीकाम असलेली आहेत. 

निवृत्तिनाथी ज्ञानेश्वर भावंडांचा सहवास कधीकाळी या गावाला लाभला आहे. छत्रपती शिवाजी महाराजांचे स्वराज्यनिष्ठ,शुर,पराक्रमी  सरदार:-(दुळबाजी तापकीर सरकार)व तापकीर सरदार घराणे,दाभाडे सरकार आणि देशमुख सरकार हे या गावचे रहिवासी आहेत.

गावात वाघेश्वर विद्यालय नावाची शाळा असून डी.वाय.पाटील शिक्षणसंस्थेसारखेच एक विद्यासंकुल आहे.
## भौगोलिक वैशिष्ट्य
येथे दगडाच्या खाणी असून निवासी संकुले बांधण्यासाठी लागणाऱ्या खडीसाठी खाणीतील दगड वापरतात.

वर्ग:पुणे जिल्ह्यातील गावे
प्रभाकर देशकर

पं. महामहोपाध्याय **प्रभाकर देशकर** (इ.स. १९२८ - १० एप्रिल, इ.स. २०१२:नागपूर, महाराष्ट्र) हे एक शास्त्रीय संगीत गाणारे मराठी गायक होते. त्यांनी कट्यार काळजात घुसली या सह अनेक संगीत मराठी नाटकांत गायनासह अभिनय केला आहे.

नागपूर विद्यापीठातून पदवी घेतल्यानंतर देशकर यांनी अखिल भारतीय गांधर्व संगीत विद्यालयाची *संगीत अलंकार* पदवी मिळविली. त्यांनी प्रारंभी पं. शंकरराव सप्रे, त्यानंतर गायनाचार्य पं. शंकरराव प्रवर्तक आणि त्यानंतर डॉ. वसंतराव देशपांडे यांच्याकडे संगीताचे शिक्षण घेतले होते.

पूर्वी बुटी संगीत महाविद्यालय व नंतर भाऊसाहेब शेवाळकर या नावाने ओळखल्या जाणाऱ्या नागपूरच्या संगीत महाविद्यालयाचे प्रभाकर देशकर हे १९६९ पासून प्राचार्य होते. नागपूर दूरदर्शन आणि आकाशवाणीचे ते अ श्रेणी कलाकार होते. इ.स. २०१४ मध्ये डॉ. वसंतराव देशपांडे यांच्या स्मृतिनिमित्त झालेला कार्यक्रम हा त्यांचा संगीताचा शेवटचा कार्यक्रम होता.

प्रभाकर देशकर हे राष्ट्रीय स्वयंसेवक संघाच्या संस्कार भारती (स्थापना इ.स. १९८१) या ललित कला विषयक अखिल भारतीय संस्थेत संगीत विभागाचे प्रमुख होते. 

## भूमिका असलेली मराठी नाटके
* असं झालच कसं  
* अस्मिता
* कट्यार काळजात घुसली
* गड आला पण सिंह गेला
* संगीत पारितोषिक
* पंख लाभले आज स्वरांना
* पंख हवे मज
* संगीत मखमली हे स्वप्न माझे
* संगीत वहिनी
* शिवाई

## प्रभाकर देशकर यांना मिळालेले पुरस्कार आणि सन्मान
* अखिल भारतीय गांधर्व संगीत महाविद्यालयातर्फे २००५ मध्ये बेळगाव येथे संगीत महामहोपाध्याय ही उपाधी मिळाली.
* अखिल भारतीय मराठी नाट्य परिषदेचा ज्येष्ठ गायक पुरस्कार 
* ऑस्ट्रेलियातील विंडसर कार्पोरेशनच्या महापौरांतर्फे सिडनेला प्रशस्तीपत्र
* नागपूर महापालिकेतर्फे ज्येष्ठ शास्त्रीय गायक म्हणून सन्मान, वगैरे. आदी पुरस्कार त्यांना मिळाले. 
* नागपूर विद्यापीठातर्फे जीवन साधना उपाधी सन्मान
* मध्यप्रदेश सरकारतर्फे बैजू बावरा संगीत सन्मान
* महाराष्ट्र राज्य शासनाचा उत्कृष्ट कंठ पुरस्कार

वर्ग:मराठी गायक
वर्ग:इ.स. १९२८ मधील जन्म
वर्ग:इ.स. २०१२ मधील मृत्यू
शिवाबावनी

'शिवाबावनी' हा कवी भूषण रचित एकूण  ५२  छन्द असणांरे एक काव्य आहे.

वर्ग:मराठी साहित्य
गोन्सालवीस

यांचा भारतातील पुतळा]]
**गोन्सालवीस** (Gonsalves) हे भारतातील ख्रिस्ती लोकांचे आडनाव आहे. हे आडनाव महाराष्ट्रातील मुंबईतील वसई क्षेत्रात प्रसिद्द आहे. हे आडनाव लोकांनी ख्रिस्ती संत गोंसालो गार्सिया यांच्या नावावरून ख्रिस्चनांनी आपले आडनाव  गोन्सालवीस ठेवलेले आहे. या संताचे मूळ गाव महाराष्ट्रातील वसई होते.

वर्ग:ख्रिश्चन धर्म
वर्ग:मराठी आडनावे
वर्ग:पोर्तुगीझ आडनावे